By Laerskool Park word daar gepoog om ‘n liefde vir kultuur te kweek, veral deur musiek. Musiek is ‘n baie breë leerarea, wat verskeie aspekte van die kind se ontwikkeling aanspreek. Musiek bevorder groei veral in leerders se selfvertroue, selfdissipline, deursettingsvermoë en omgee vir mekaar.
Deur die instelling van blokfluit klasmusiek, word elke leerder van graad 1 tot graad 5 blootgestel aan die basiese spel en leer van musiek. Leerders word verder gemotiveer deur ons karate-beginsel wat gebruik word.
Die program werk net soos die van karate, elke leerder moet sekere vaardighede ten toon kan stel voor ‘n belt uitgegee word. Leerders motiveer graag mekaar om elke mylpaal te behaal. Verder word leerders ook blootgestel aan groepsspel waar leerders meerstemmige werke aanpak.
Ons poog om van ons meer gevorderde groepe te laat deelneem aan die eisteddfod en geleenthede by die skool. Sprinkaangeloof - Solidariteit WêreldSolidariteit Wêreld
Tuis › 10 minute voor werk Juig › Sprinkaangeloof
Lees Spreuke 30:27 en Psalm 133.
By die sprinkane leer ons as Christene of Jesus-volgelinge om in terme van ons eerder as ek te dink. Die Bybel, veral ’n begrip soos sprinkaangeloof, fokus op saamwerk met mekaar. Jou geluk lê in die saamwerk met en behoort aan God se familie, sowel as jou bloedfamilie.
’n Teologieprofessor vra op ’n dag vir sy studente: “Hoe weet jy wanneer die nag verby is en die dag aan die breek?”
“Kan dit wees wanneer jy ’n dier in die verte sien en jy kan uitmaak of dit ’n skaap of ’n hond is?” vra een student.
“Nee,” antwoord die professor.
“Kan dit wees wanneer jy ’n boom in die verte sien en jy kan sê of dit ’n vyeboom of ’n perskeboom is?” kom ’n volgende raaiskoot.
“Nee,” sê die professor weer.
“Nou, prof, wat is dan die antwoord?” wil sy studente nuuskierig weet.
“Dit is wanneer jy énige persoon in die gesig kan kyk en sien – dié persoon is jou broer of suster. Want as jy dit nie kan doen nie, dan maak dit geensins saak hoe laat dit is nie, dit bly steeds nag vir jou.”
Dit is hoekom Jesus sê jy moet jou naaste liefhê soos jouself, want in die geloof gaan dit om ons eerder as ek. As jy die ons liefhet, raak jy ’n beter ek!
Hierdie volgende bekende legende verduidelik die presiese betekenis van die begrip ’n sprinkaangeloof . . .: Lank, lank gelede het twee broers saamgewoon en saamgewerk op ’n familieplaas. Die een was getroud en het kinders gehad en die ander een was ongetroud. Hulle het alles altyd gelykop tussen hulle verdeel.
Eendag sê die ongetroude broer vir homself: “Dit is net nie reg dat ons alles gelykop verdeel nie. Ek is alleen. My broer het ’n vrou en kinders om voor te sorg.” Daarom het hy in die middel van die nag ’n sak van sy graan in sy broer se graanhouer gaan gooi.
Intussen het sy getroude broer weer gedink: “My broer is alleen, ek moet iets vir hom doen.” Hy staan toe ook in die middel van die nag op en gaan stort ’n sak van sý graan in sy ongetroude broer se koringhouer. Dit het die twee broers toe nag vir nag, jaar op jaar pligsgetrou volgehou. Albei broers het gewonder hoekom hul graan nooit minder word nie. Nou ja, een nag het hulle met die sakke graan op hul rug in mekaar vasgeloop. Albei was verbaas, maar toe besef hulle wat al die jare aan die gang was. Hulle het die sakke laat val en mekaar omhels.
Skielik was die donker nag helder verlig en God het gesê: “Hier bly Ek graag, want waar twee broers mekaar liefhet, daar sal Ek teenwoordig wees.” Ja, waar daar omgegee word, waar daar onvoorwaardelike liefde is, daar is die Here.